open-index/open-wikipedia-markdown huggingface dataset:
Χένρικ Νίλσεν (ποδοσφαιριστής)

Ο **Χένρικ Νίλσεν** (γεννημένος στις 29 Μαρτίου 1965) είναι  Δανός, πρώην ποδοσφαιριστής που αγωνιζόταν ως επιθετικός. Αγωνίστηκε στην Μπολντκλούμπεν, στην ΑΕΚ, στον Ηρακλή, στην Λιλ, στην Φενέρμπαχτσε και στην Μπρόντμπι μεταξύ άλλων.

Το καλοκαίρι του 1987 μεταγράφηκε στην ΑΕΚ και στη πρώτη του σεζόν βγήκε πρώτος σκόρερ του πρωταθλήματος της Άλφα Εθνικής, με 21 γκολ σε 27 αγώνες. Την επόμενη χρονιά δεν ήταν στις προτιμήσεις του νέου προπονητή της ομάδας, Ντούσαν Μπάγεβιτς και στη μέση της σεζόν η διοίκηση προσπάθησε να απαλλαγεί απο το συμβόλαιό του. Έπαιξε συνολικά 37 αγώνες πρωταθλήματος με την ΑΕΚ, σημειώνοντας 26 γκολ. Τον Δεκέμβρη του 1988, μεταπήδησε στον Ηρακλή, άλλα έμεινε για μισή σεζόν, χωρίς να αποδώσει τα αναμενόμενα.Στη συνέχεια μεταγράφηκε στην τουρκική Φενερμπαχτσέ για τη σεζόν 1989-90 και σημείωσε 5 γκολ σε 19 εγχώριους αγώνες. Έπαιξε οκτώ παιχνίδια και σημείωσε και δύο γκολ με την φανέλα της Μπρόντμπυ τη σεζόν 1991-92 της Σούπερλιγκα της Δανίας. Έπαιξε επίσης στη Γαλλία, με τη Λιλ, όπου σημείωσε 9 γκολ στο γαλλικό πρωτάθλημα. Ένας τραυματισμός τον ανάγκασε να κλείσει πρόωρα την καριέρα του σε ηλικία 28 ετών.

Ο Χένρικ Νίλσεν ζει τώρα στην Κοπεγχάγη με τις 5 κόρες του και τη σύζυγό του.

## Τίτλοι

### Ομαδικοί
**[[Α.Ε.Κ. (ποδόσφαιρο)|ΑΕΚ]]**

* Πρωτάθλημα Ελλάδος: 1989

**[[Φενέρμπαχτσε Σπορ Κουλουμπού|Φενερμπαχτσέ]]**

* Κύπελλο Προέδρου : 1990

### Ατομομικοί

* Πρώτος σκόρερ ελληνικού πρωταθλήματος: 1988

## Παραπομπές


Κατηγορία:Επιθετικοί ποδοσφαιριστές
Κατηγορία:Ξένοι ποδοσφαιριστές στη Γαλλία
Κατηγορία:Ξένοι ποδοσφαιριστές στην Τουρκία
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Σουπερλίγκα Δανίας
Κατηγορία:Ποδοσφαιριστές Μπρόντμπυ ΙΦ
Κατηγορία:Ποδοσφαιριστές Λιλ ΟΣΚ
Κατηγορία:Ποδοσφαιριστές Φενέρμπαχτσε
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Δανοί ποδοσφαιριστές
Κώστας Σισμάνης

Ο **Κώστας Σισμάνης** (1924-1991) ήταν Έλληνας αθλητικογράφος και από τους πρώτους παρουσιαστές και πρωτεργάτες της ελληνικής τηλεόρασης. Εργάστηκε στον αθηναϊκό αθλητικό Τύπο και ήταν συνιδρυτής της ιστορικής αθλητικής εφημερίδας *[[Φως των Σπορ]]*. Στη συνέχεια παρουσίασε και επιμελήθηκε δελτία ειδήσεων και αθλητικές εκπομπές στην τηλεόραση. Μεταξύ άλλων υπήρξε διευθυντής Ειδήσεων και Επικαίρων στην ΥΕΝΕΔ και ανταποκριτής του BBC.

## Βιογραφία
Γεννήθηκε το 1924 και σπούδασε νομικά στη Γιουγκοσλαβία. Συνεργάστηκε τόσο με πολιτικές όσο και με αθλητικές εφημερίδες. 

Ως δημοσιογράφος αθλητικών γεγονότων ήταν (1952) διευθυντής στην δεκαπενθήμερη εφημερίδα του Παναθηναϊκού με τίτλο το όνομα της ομάδας και έπειτα συνεργάστηκε  με την *[[Αθλητική Ηχώ]]* και το μηνιαίο περιοδικό *Αθλητικά Χρονικά*. Το 1955 ίδρυσε μαζί με τον Θεόδωρο Νικολαΐδη με την ονομασία *Αθλητικόν Φως*. 
Το 1966 έγινε ένας από τους πρώτους παρουσιαστές ειδήσεων στην ΤΕΔ, στο ΕΙΡ και στην ΥΕΝΕΔ στην ελληνική τηλεόραση, καθώς παρουσίασε για πρώτη φορά και επί αρκετά χρόνια δελτίο ειδήσεων, την *Ηχώ των γεγονότων* (ΕΙΡ) , την Ελληνική και ξένη επικαιρότης (στην ΤΕΔ) και μετά το 1969 το δελτίο ειδήσεων *Τηλεφημερίς* και άλλες εκπομπές, κυρίως αθλητικού περιεχομένου. Έχοντας εργαστεί ως ανταποκριτής στο BBC, επιμελήθηκε και εκπομπές διεθνούς επικαιρότητας, όπως την ανάλυση των διεθνών θεμάτων γενικού ενδιαφέροντος μέσω του πρακτορείου OPITN, με την εκπομπή της ΤΕΔ *Κινητός ρεπόρτερ* το 1969. Το 1974 παρουσίασε την εκπομπή με τίτλο *[[Επί των επάλξεων]]*, μια εκπομπή που παρουσίαζε την στρατιωτική ιστορία της νεότερης Ελλάδας και το 1978 την πρωτοποριακή αθλητική εκπομπή *Αθλητικό Απόγευμα* στην ΥΕΝΕΔ, όπου παρουσίαζε μεταξύ άλλων για πρώτη φορά ολοκληρωμένες φάσεις ποδοσφαιρικών αγώνων, συνεντεύξεις και στιγμιότυπα από μέρος ιπποδρομιών, πυγμαχικούς αγώνες και αγώνες στίβου.

Στην τηλεόραση επίσης είχε την ιδέα για το πρώτο τηλεοπτικό σίριαλ, *[[Το σπίτι με τον φοίνικα]]* (1970). 

Απεβίωσε στις 9 Ιουλίου 1991.

## Εκπομπές που παρουσίασε
**Ελληνική και ξένη επικαιρότης*	(1966, δελτίο ειδήσεων της ΤΕΔ)
**Ηχώ των γεγονότων*	(1966, δελτίο ειδήσεων του ΕΙΡ)
**Ματιές στα σπορ *	(1966, ΕΙΡ)
* *Κινητός ρεπόρτερ*	(1969, ΤΕΔ)
**Μεγάλες μάχες του Β' παγκοσμίου πολέμου* (1969, ΤΕΔ)
**Τηλεφημερίς*	(1969, ΥΕΝΕΔ)
**Αθλητικό απόγευμα*	(1972, ΥΕΝΕΔ)
**Επί των επάλξεων*	(1974, ΥΕΝΕΔ)

## Τηλεοπτικές σειρές που εμφανίστηκε
* Το σπίτι με τον φοίνικα (1970)

## Παραπομπές


Κατηγορία:Έλληνες παρουσιαστές
Κατηγορία:Έλληνες αθλητικογράφοι
Αργύρι Καρδίτσας

Το **Αργύρι** (επίσημη ονομασία *Αργύριον*) είναι χωριό και έδρα ομώνυμης τοπικής κοινότητας, της δημοτικής ενότητας Αχελώου, του δήμου Αργιθέας, της περιφερειακής ενότητας (τέως νομού) Καρδίτσας, στην περιφέρεια Θεσσαλίας, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία και νομό Καρδίτσης, στο γεωγραφικό διαμέρισμα Θεσσαλίας.

## Γεωγραφία
Το Αργύρι είναι ορεινό χωριό στο απώτατο νοτιοδυτικό τμήμα του νομού Καρδίτσας, δίπλα στα όρια με τον νομό Ευρυτανίας. Βρίσκεται στις δυτικές κλιτύς της κορυφής «Ασφακερό» (1.327 μ.) της νότιας Πίνδου και στις βορειοδυτικές όχθες του ρέματος Πλατανιά (παραπόταμου του Αχελώου), σε μέσο σταθμικό υψόμετρο 810. Απέχει περίπου 106 χλμ. ΝΔ. της Καρδίτσας.

## Τοπική κοινότητα
Η τοπική κοινότητα Αργυρίου είναι χαρακτηρισμένη ως αγροτικός ορεινός οικισμός, με έκταση 11,019 χμ² (2011). Περιλαμβάνει και τους οικισμούς Μακρύκαμπος και Μεγάλη Πέτρα.

### Πληθυσμός

(σε παρένθεση ο πληθυσμός της τοπικής κοινότητας)

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1883 και προσαρτήθηκε στον δήμο Αργιθέας του νομού Τρικ(κ)άλων. Το 1899 εντάχθηκε στον νομό Καρδίτσης και, το 1909, πάλι στον νομό Τρικάλων. Το 1912 ορίστηκε έδρα της ομώνυμης κοινότητας και το 1944 υπήχθη οριστικά στον νομό Καρδίτσας. Με το ΦΕΚ 244Α - 04/12/1997 αποσπάστηκε από την κοινότητα Αργυρίου και προσαρτήθηκε στον δήμο Αχελώου. Με το ΦΕΚ 87Α - 07/06/2010 αποσπάστηκε από τον δήμο Αχελώου και προσαρτήθηκε στον δήμο Αργιθέας.

## Αξιοθέατα
* Η εκκλησία του Προφήτη Ηλία, που το μεγαλύτερο μέρος της είναι κτισμένο σε σπηλιά, ανατολικά του οικισμού. 
* Οι δύο παραδοσιακοί νερόμυλοι και η νεροτριβή στο ρέμα Πλατανιά

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
* Εγκυκλοπαίδεια Πάπυρος Λαρούς, εκδ. 1963 (ΠΛ)
* Οργανισμός εκδόσεων «Ελλάδα», χάρτες (εκδ. Βαρελάς)
* Περιοδικό «Διακοπές», εκδ. Δ.Ο.Λ.,  2010
* Περιοδικό «Κορφές», τ. 93, εκδ. ΕΟΣ Αχαρνών 

## Εξωτερικοί σύνδεσμοι
* Πανελλήνιος σύλλογος Αργυριτών Καρδίτσας «Το Αργύρι»
* Οδοιπορικό στο Αργύρι, YouTube

Κατηγορία:Χωριά της περιφερειακής ενότητας Καρδίτσας
Κατηγορία:Δήμος Αργιθέας
Μηχανισμός Στήριξης Έκτακτης Ανάγκης

Ο **Μηχανισμός Στήριξης Έκτακτης Ανάγκης** (αγγλικά:**Emergency Liquidity Assistance**) είναι μηχανισμός των κεντρικών τραπεζών του Ευρωσυστήματος.

Μέσω αυτού, οι κεντρικές τράπεζες μπορούν να χορηγούν προσωρινά στήριξη ρευστότητας σε πιστωτικά ιδρύματα έναντι εγγυήσεων, υπό την προϋπόθεση ότι η φερεγγυότητα των ιδρυμάτων εξακολουθεί να είναι εγγυημένη. Η απόφαση για μια τέτοια ενίσχυση είναι βασικά στη διακριτική ευχέρεια της αντίστοιχης εθνικής κεντρικής τράπεζας, η οποία φέρει επίσης τους άμεσους κινδύνους και το κόστος του μέτρου. Σύμφωνα με το Reuters, το επιτόκιο για τη στήριξη ρευστότητας έκτακτης ανάγκης εκτιμάται ότι είναι περίπου 1 έως 1,5 ποσοστιαίες μονάδες πάνω από το ανώτατο επιτόκιο δανεισμού της ΕΚΤ.

Συνήθως, τα πιστωτικά ιδρύματα αναχρηματοδοτούνται είτε μέσω διατραπεζικών συναλλαγών είτε μέσω διευκολύνσεων από την κεντρική τράπεζα. Εάν τα πιστωτικά ιδρύματα δεν μπορούν πλέον να παρέχουν ασφάλεια που είναι αποδεκτή από άλλα πιστωτικά ιδρύματα ή την ΕΚΤ, μπορούν να υποβάλουν αίτηση στην κεντρική τους τράπεζα για παροχή βοήθειας από τον ELA. 

Κατά την Ελληνική οικονομική κρίση, η ΕΚΤ ενέκρινε πολλαπλές αυξήσεις στα πιστωτικά όρια έκτακτης ανάγκης της Τραπέζης της Ελλάδος προς τα ελληνικά πιστωτικά ιδρύματα το 2015, που κυμαινόταν από 60 δισεκατομμύρια ευρώ στις 5 Φεβρουαρίου 2015 σε περίπου 90 δισεκατομμύρια ευρώ στις 23 Ιουνίου 2015. Υπό τον φόβο του Grexit, σταμάτησε τη ρευστότητα και η τότε κυβέρνηση αναγκάστηκε να προβεί στο κλείσιμο των τραπεζών και την επιβολή capital controls.

## Παραπομπές


Κατηγορία:Νομισματική πολιτική
Αντόνιο Κάρλος Ζομπίμ

Ο **Αντόνιο Κάρλος Μπραζιλέιρο ντε Αλμέιντα Ζομπίμ** (Ρίο ντε Τζανέιρο, 25 Ιανουαρίου 1927 - Νέα Υόρκη, 8 Δεκεμβρίου 1994),  ευρύτερα γνωστός με το καλλιτεχνικό ψευδώνυμο **Τομ Ζομπίμ**, ήταν Βραζιλιάνος συνθέτης, μαέστρος, πιανίστας, κιθαρίστας,  μουσικός επιμελητής και τραγουδιστής. Θεωρείται ως ο σημαντικότερος εκπρόσωπος της βραζιλιάνικης μουσικής στη διεθνή σκηνή, και ως ένας από τους δημιουργούς του μουσικού κινήματος της μπόσα νόβα, μαζί με τους Βινίσιους ντε Μοράες και Ζοάο Ζιλμπέρτο.

Ο Ζομπίμ ήταν ένας από τους μουσικούς που έπαιξαν αποφασιστικό ρόλο στην δημιουργία της μπόσα νόβα, ενώ τα τραγούδια του έχουν ερμηνευτεί από μουσικούς και στο εξωτερικό.

Το 1965, το άλμπουμ Getz/Gilberto ήταν το πρώτο βραζιλιάνικο άλμπουμ το οποίο κέρδισε το βραβείο Γκράμι για το άλμπουμ της χρονιάς. Κέρδισε επίσης και άλλες κατηγορίες του βραβείου Γκράμι την ίδια χρονιά. Το σινγκλ Garota de Ipanema (Το κορίτσι από την Ιπανέμα), σε σύνθεση του Ζομπίμ, έχει γίνει ένα από τα πιο ηχογραφημένα τραγούδια στην παγκόσμια ιστορία και το άλμπουμ ονομάστηκε επίσης Ηχογράφηση της Χρονιάς πάλι σε Γκράμι. Πολλά τραγούδια του Ζομπίμ έχουν ενταχθεί στα παραδοσιακά τραγούδια της ιστορίας της τζαζ και της ποπ. Το τραγούδι Garota de Ipanema έχει ηχογραφηθεί από πάνω από 240 φορές. Το άλμπουμ που παρήγαγε από κοινού με τον Φρανκ Σινάτρα, Francis Albert Sinatra & Antônio Carlos Jobim, προτάθηκε για την κατηγορία του άλμπουμ της χρονιάς στα ίδια βραβεία το 1968.

## Βιογραφία
Γιός του διπλωμάτη Ζόρζε ντε Ολιβέιρα Ζομπίμ και της Νίλζα Μπραζιλέιρο ντε Αλμέιντα, Ο Αντόνιο Κάρλος Μπραζιλέιρο ντε Αλμέιντα Ζομπίμ γεννήθηκε στην οδό Conde de Bonfim, no 634, στην περιοχή Τιζούκα του Ρίο ντε Τζανέιρο. Σε ηλικία δύο ετών μετακόμισε με την μητέρα του στην Ιπανέμα, την παραθαλάσσια συνοικία που ο συνθέτης εξύμνησε αργότερα στα τραγούδια του. Η απουσία του πατέρα του κατά τα παιδικά και εφηβικά του χρόνια , του προκάλεσε μια μελαγχολία που τον ώθησε προς την μουσική και τον μελωδικό ρομαντισμό. Έμαθε να παίζει πιάνο και κιθάρα μεταξύ άλλων από τον γερμανό καθηγητή Hans-Joachim Koellreutter.
Ο προ προ πάππους του, Ζοσέ Μαρτίνς ντα Κρουζ Ζομπίμ, καταγώταν από το χωριό Jovim της Πορτογαλίας. Εξ ου και το επίθετο. 
Το 1931 ο πατέρας του πέθανε και η Νίλζα παντρεύτηκε τον Κέλσο ντα Φρότα Πεσσόα, ο οποίος υποστήριξε την καριέρα του θετού γιου του. Ήταν αυτός ου έδωσε στον Ζομπίμ το πρώτο του πιάνο. Ως ένας νεαρός άνδρας με λίγες δεξιότητες , άρχησε να παίζει σε νυχτερινά κλαμπ και να εργάζεται ως επιμελητής σε δισκογραφική εταιρία.

## Προσωπική ζωή
Στις 15 Οκτωβρίου 1949 παντρεύθηκε με την Τερέζα  ντε Ότερο Ερμάννυ, με την οποία απέκτησε δύο παιδιά, τον Πάουλο (1950) και την Ελίζαμπεθ (1957).
Το 1976 γνώρισε την φωτογράφο Άννα Μπεατρίζ Λόντρα, που ήταν τότε 19 ετών, ίδια ηικία με την κόρη του, Ελίζαμπεθ. Παντρευθήκανε στις 30 Απριλίου 1986. Με τη δεύτερη γυναίκα του έκανε δύο ακόμη παιδιά, τον Ζοάο Φρανσίσκο (1979-1998) και τη Μαρία Λουίζα Ζομπίμ (1987).     

## Παραπομπές


## Εξωτερικοί σύνδεσμοι
* 

Κατηγορία:Βραζιλιάνοι τραγουδιστές
Μάρτιν Ρόπερ

Ο **Μάρτιν Ρόπερ** (Martyn Roper, γενν. στις 8 Ιουνίου 1965 ) είναι Βρετανός διπλωμάτης, Κυβερνήτης των Νήσων Κέιμαν από τις 29 Οκτωβρίου 2018 έως τις 29 Μαρτίου 2023. Υπηρέτησε επίσης ως πρεσβευτής του Ηνωμένου Βασίλειου στην Αλγερία από το 2010 έως το 2014. Διορίστηκε OBE το 2013 "για υπηρεσίες προς τα συμφέροντα του Ηνωμένου Βασιλείου στην Αλγερία, ιδιαίτερα την απάντηση του ΗΒ στην κρίση ομήρων στην Αμενά". 

Πριν αναλάβει τη θέση του ως κυβερνήτη των Νήσων Κέιμαν, ο Ρόπερ υπηρέτησε ως ααπληρωτής επικεφαλής ακόλουθος στη βρετανική πρεσβεία στο Πεκίνο.

## Παραπομπές

## Εξωτερικοί σύνδεσμοι
* Κυβερνητικός ιστότοπος των Νήσων Κέιμαν

Ροπερ
Ροπερ
Κυβερνήτης των Νήσων Κέιμαν

Ο **Κυβερνήτης των Νήσων Κέιμαν** είναι ο εκπρόσωπος του Βρετανού μονάρχη στο υπερπόντιο έδαφος των Νήσων Κέιμαν του Ηνωμένου Βασιλείου . Ο Κυβερνήτης, ένας δημόσιος υπάλληλος που στη σύγχρονη εποχή ήταν συνήθως Βρετανός υπήκοος που κατοικούσε κανονικά στο Ηνωμένο Βασίλειο, διορίζεται από τον μονάρχη από το προσωπικό του Γραφείου Εξωτερικών, Κοινοπολιτείας και Ανάπτυξης κατόπιν συμβουλής της βρετανικής κυβέρνησης . Ο ρόλος του Κυβερνήτη είναι να ενεργεί ως de facto αρχηγός του κράτους και είναι υπεύθυνος για το διορισμό του πρωθυπουργού, ο οποίος είναι ο αρχηγός του κόμματος με την πλειοψηφία των εδρών στο Νομοθετικό Σώμα.

Σημερινή κυβερνήτρια είναι η Τζέιν Όουεν από τις 21 Απριλίου 2023.

Ο Κυβερνήτης έχει τη δική του σημαία, τη σημαία της Ένωσης αντεστραμμένη με το έμβλημα του εδάφους . Η επίσημη κατοικία του Κυβερνήτη είναι ο Οίκος του Κυβερνήτη στο Seven Mile Beach, στην Μεγάλη Καϊμάν.

## Ιστορία
Μέχρι το 1962, τα νησιά Κέιμαν διοικούνταν ως εξάρτημα της Τζαμάικα . Όταν η Τζαμάικα κέρδισε την ανεξαρτησία, τα νησιά χωρίστηκαν και έγιναν ξεχωριστή αποικία του Στέμματος. Διορίστηκε Διαχειριστής (Administrator) στα Νησιά από το 1959. Μετά το 1971 η βρετανική κυβέρνηση διόρισε Κυβερνήτη.

## Κατάλογος των αρχιδικαστών των Νήσων Κέιμαν

* Ουίλιαμ Καρτράιτ (1750-1776)
* Ουίλιαμ Μπόντεν (1776-1823)
* Τζέιμς Κόου ο πρεσβύτερος (1823-1829)
* Τζον Ντρέιτον (1829-1842)
* Τζέιμς Κόου ο νεότερος (1842-1855)
* Ουίλιαμ Ίντεν (1855-1879)
* Ουίλιαμ Μπόντεν Ουέμπστερ (1879-1888)
* Έντμουντ Πάρσονς (1888-1907)

## Κατάλογος επιτρόπων των Νήσων Κέιμαν
* Φρέντερικ Σέντεν Σανγκουινέτι (1898-1906)
* Τζορτζ Στίβενσον Χιρστ (1907-1912)
* Άρθουρ Κ Ρόμπινσον (1912-1919)
* Χιού Χιούστον Χάτσινγκς (1919–1929)
* Λοχαγός Γκ. Χ. Φριθ (1929–1931)
* Έρνεστ Άρθουρ Γουέστον (1931-1934)
* Άλαν Ουόλσεϊ Κάρντιναλ, CMG (αργότερα Σερ Άλαν) (1934–1940)
* Άλμπερτ Κ. Πάντον Snr, MBE (υπηρεσιακός) (1940–1941)
* Τζον Πέρι Τζόουνς (1941-1946)
* Άιβορ Οτερμπεϊν Σμιθ  (αργότερα CMG, OBE) (1946–1952)
* Άντριου Μόρις Γκέραρντ, CMG (1952–1956)
* Άλαν Χίλαρντ Ντόναλντ (1956 – 4 Ιουλίου 1959)

## Κατάλογος διαχειριστών των Νήσων Κέιμαν

* Wing Commander Τζακ Ρόουζ CMG, MBE, DFC (1960–1964) 
* Τζον Άλφρεντ Κάμπερ CMG, MBE, TD (1964–1968)
* Άθελσταν Τσαρλς Έθελγουλφ (1968 – 22 Αυγούστου 1971)

## Κατάλογος κυβερνητών των Νήσων Κέιμαν

## Παραπομπές



Κυβερνητης
Ιαπωνικές εκλογές Άνω Βουλής 2022

Στις 10 Ιουλίου 2022 διεξήχθησαν **εκλογές στην [[Ιαπωνία]]**, για να εκλεγούν τα 125 από τα 248 μέλη της Βουλής των Συμβούλων (άνω βουλή).

Οι εκλογές επισκιάστηκαν από την δολοφονία του πρώην Πρωθυπουργού Σίνζο Άμπε, δύο ημέρες νωρίτερα.

Η κυβερνώσα συμμαχία, το ΦΔΚ και το Κόμεϊτο, εξασφάλισε την πλειοψηφία στη Βουλή των Συμβούλων, δηλαδή τις 146 από τις 248 έδρες.
## Εκλογικό σύστημα
Η Βουλή των Συμβούλων είναι η άνω βουλή του διθάλαμου Ιαπωνικού κοινοβουλίου. Αποτελείται από 248 μέλη, τα οποία εκλέγονται με δημοκρατικές, άμεσες εκλογές, με καθολική και μυστική ψηφοφορία για εξαετή θητεία. Το ήμισυ των μελών ανανεώνονται ανά τριετία. 

Το εκλογικό σύστημα είναι μικτό:

* 75 μέλη εκλέγονται με απλό πλειοψηφικό σύστημα από μονοεδρικές και ολιγοεδρικές εκλογικές περιφέρειες
* 50 εκλέγονται με αναλογική εκπροσώπηση από την ενιαία περιφέρεια.

Κάθε εκλογέας ρίχνει δύο ψήφους, μία για το τοπικό πλειοψηφικό και μία για την αναλογική εκπροσώπηση. Δικαίωμα ψήφου έχουν όλοι οι πολίτες της Ιαπωνίας, ηλικίας άνω των 18 ετών.
## Δημοσκοπήσεις
Στις δημοσκοπήσεις που έγιναν οι εκλογείς ρωτήθηκαν ποιο κόμμα θα ψηφίσουν για την άνω βουλή. 

## Αποτελέσματα

## Παραπομπές


Κατηγορία:Εκλογές του 2022
2022
Ουέιν Πάντον

Ο **Ουέιν Πάντον** (Wayne Panton) είναι πολιτικός από τα Nησιά Κέιμαν, που επί του παρόντος υπηρετεί ως βουλευτής και νωρίτερα ήταν πρωθυπουργός των Νήσων Κέιμαν από τις 21 Απριλίου 2021 έως τις 15 Νοεμβρίου 2023. 

## Βιογραφία
Ο Πάντον είναι δικηγόρος που υπηρέτησε ως διευθύνων συνεργάτης της Walkers. Πριν γίνει πρωθυπουργός των Νήσων Κέιμαν, ο Γουέιν Πάντον υπηρέτησε ως υπουργός στην κυβέρνηση του PPM της περιόδου 2013–17 υπό την ηγεσία του πρώην πρωθυπουργού Άλντεν ΜακΛάφλιν. 

## Παραπομπές


Κατηγορία:Πρωθυπουργοί των Νησιών Κέιμαν
Πρωθυπουργός των Νήσων Κέιμαν

Ο **πρωθυπουργός των Νήσων Κέιμαν** () είναι ο πολιτικός ηγέτης και επικεφαλής της κυβέρνησης. Η θέση του πρωθυπουργού στα Νησιά Κέιμαν ισοδυναμεί με τον επικεφαλής υπουργό ή τον πρωθυπουργό σε άλλα βρετανικά υπερπόντια εδάφη. Είναι το υψηλότερο πολιτικό επίπεδο που μπορεί να επιτευχθεί στο βρετανικό υπερπόντιο έδαφος. Πριν από το 2009, η θέση ήταν γνωστή ως **Leader of Government Business** .

Ο πρωθυπουργός και το υπουργικό συμβούλιο (αποτελούμενο από όλους τους σημαντικούς υπουργούς) είναι συλλογικά υπεύθυνοι για τις πολιτικές και τις ενέργειές τους στη Βασίλισσα Ελισάβετ Β', στο Κοινοβούλιο των Νήσων Κέιμαν, στο πολιτικό τους κόμμα και τελικά στο εκλογικό σώμα.

Σημερινός πρωθυπουργός είναι ο Αντρέ Ίμπανκς από τις 6 Μαΐου 2025.

## Συνταγματικό υπόβαθρο
Μέχρι το 2003 η θέση δεν είχε επίσημη αναγνώριση, αλλά επισημοποιήθηκε με συνταγματική τροποποίηση τον Ιούνιο του 2003, ως Leader of Government Business μαζί με τον Αρχηγό της Αντιπολίτευσης .  Περαιτέρω συνταγματικές τροποποιήσεις το 2009 τροποποίησαν το όνομα σε Premier.

## Κατάλογος
(Οι ημερομηνίες με πλάγιους χαρακτήρες υποδηλώνουν *de facto* συνέχιση της θητείας)

## Δείτε επίσης
* Κυβερνήτης των Νήσων Κέιμαν

## Παραπομπές
Συνθήκη της Βαρσοβίας (1970)

Η **Συνθήκη της Βαρσοβίας** (, πολωνικά: Układ PRL-RFN) ήταν συνθήκη μεταξύ της Ομοσπονδιακής Δημοκρατίας της Γερμανίας (Δυτική Γερμανία) και της Λαϊκής Δημοκρατίας της Πολωνίας. Υπεγράφη από τον Καγκελάριο Βίλι Μπραντ και τον Πρωθυπουργό Γιούζεφ Τσιρανκιέβιτς στο Προεδρικό Παλάτι στις 7 Δεκεμβρίου 1970 και επικυρώθηκε από τη Δυτικογερμανικό Μπούντεσταγκ στις 17 Μαΐου 1972.

Στη συνθήκη, και οι δύο πλευρές δεσμεύτηκαν στη μη βία και αποδέχθηκαν τα υπάρχοντα σύνορα - τη Γραμμή Όντερ-Νάισσε, η οποία επιβλήθηκε στη Γερμανία από τις Συμμαχικές δυνάμεις στη Διάσκεψη του Πότσδαμ το 1945 μετά το τέλος του Β΄ Παγκοσμίου Πολέμου. Αυτό ήταν ένα αρκετά ευαίσθητο θέμα από τότε, καθώς η Πολωνία ανησυχούσε ότι μια γερμανική κυβέρνηση θα μπορούσε να επιδιώξει να διεκδικήσει εκ νέου ορισμένα από τα πρώην ανατολικά εδάφη. Από την πολωνική σκοπιά, η μεταφορά αυτών των περιοχών θεωρήθηκε ως αντιστάθμιση για την πρώην πολωνική επικράτεια ανατολικά της Γραμμής Κάρζον (Κρέσι), η οποία είχε προσαρτηθεί από τη Σοβιετική Ένωση το 1939.

Στη Δυτική Γερμανία, ο Μπραντ επικρίθηκε έντονα από τη συντηρητική αντιπολίτευση Χριστιανοδημοκρατική Ένωση/Χριστιανοκοινωνική Ένωση Βαυαρίας, η οποία χαρακτήρισε την πολιτική του ως προδοσία των εθνικών συμφερόντων. Την εποχή που υπογράφηκε η συνθήκη, οι Δυτικογερμανοί σχολιαστές προσπάθησαν να υποστηρίξουν ότι αυτή δεν θα μπορούσε να είναι μια οριστική διευθέτηση του ζητήματος των πολωνικών συνόρων, επειδή το άρθρο IV αυτής της συνθήκης όριζε ότι προηγούμενες συνθήκες όπως η Συμφωνία του Πότσνταμ δεν αντικαταστάθηκαν από αυτήν την τελευταία συμφωνία, οπότε θα μπορούσε να υποστηριχθεί ότι οι διατάξεις αυτής της συνθήκης θα μπορούσαν να αλλάξουν με μια τελική συνθήκη ειρήνης μεταξύ της Γερμανίας και των Συμμάχων του Β΄ Παγκοσμίου Πολέμου — όπως προβλεπόταν στη Συμφωνία του Πότσνταμ. Στην πραγματικότητα, αυτές οι επιφυλάξεις ήταν για εσωτερική πολιτική κατανάλωση, καθώς οι όροι της συνθήκης θα είχαν αναμφίβολα θεωρηθεί δεσμευτικοί για την Ομοσπονδιακή Δημοκρατία και τους διαδόχους της σε οποιοδήποτε δικαστήριο διεθνούς δικαίου.

Η Συνθήκη της Βαρσοβίας ήταν ένα σημαντικό στοιχείο της Οστπολιτίκ, που προτάθηκε από τον καγκελάριο Μπραντ και υποστηρίχθηκε από το κυβερνών Σοσιαλδημοκρατικό Κόμμα της Γερμανίας. Στον απόηχο της Συνθήκης του 1990 για τη τελική ρύθμιση όσον αφορά τη Γερμανία, η Γραμμή Όντερ-Νάισσε επιβεβαιώθηκε χωρίς καμία επιφύλαξη με τη Συνθήκη Συνόρων Γερμανίας-Πολωνίας, που υπογράφηκε στις 14 Νοεμβρίου 1990 από την επανενωμένη Γερμανία και την Πολωνία.

## Δείτε επίσης
* Συνθήκη του Ζγκοζέλετς

## Παραπομπές


## Εξωτερικοί σύνδεσμοι
* https://www.bgbl.de/xaver/bgbl/start.xav?startbk=Bundesanzeiger_BGBl&jumpTo=bgbl272s0361.pdf#__bgbl__%2F%2F*%5B%40attr_id%3D%27bgbl272s0361.pdf%27%5D__1594661968718 Αρχείο PDF, (γερμανικά)

Κατηγορία:Σύνορα Γερμανίας-Πολωνίας
Κατηγορία:Σχέσεις Γερμανίας-Πολωνίας
Κατηγορία:Συνθήκες ρύθμισης συνόρων κρατών
Κατηγορία:Συνθήκες της Δυτικής Γερμανίας
Κατηγορία:Συνθήκες της Λαϊκής Δημοκρατίας της Πολωνίας
Κατάλογος τραγουδιών στην κορυφή του Billboard Hot 100 (2009)

Το Billboard Hot 100 είναι ένας κατάλογος που κατατάσσει τα σινγκλ με τις καλύτερες επιδόσεις των Ηνωμένων Πολιτειών. Δημοσιευμένα από το περιοδικό *[[Billboard]]*, τα δεδομένα συγκεντρώνονται από τη Nielsen SoundScan με βάση τις εβδομαδιαίες φυσικές και ψηφιακές πωλήσεις κάθε σινγκλ και το airplay. Υπήρχαν συνολικά 12 νούμερο ένα σινγκλ το 2009, αν και 13 διεκδίκησαν την πρώτη θέση καθώς το "Single Ladies (Put a Ring on It)" της Μπιγιονσέ έφτασε στην κορυφή του το 2008, και έτσι αποκλείεται. 

Το 2009 έξι καλλιτέχνες ή συγκροτήματα πέτυχαν το πρώτο τους νούμερο ένα σινγκλ στις ΗΠΑ είτε ως βασικός καλλιτέχνης είτε ως συμμετέχων: Lady Gaga,  Κόλμπι Ο'Ντόνις The Black Eyed Peas,   Τζέι Σιν,  Τζέισον Ντερούλο ,  και Owl City.  Ο Jay-Z πέτυχε το πρώτο του σινγκλ στην κορυφή ως βασικός καλλιτέχνης (με την Αλίσια Κιζ) με το "Empire State of Mind", αφού ήταν συμμετέχων καλλιτέχνης σε τρία νούμερο ένα σινγκλ.  Η Lady Gaga και οι Black Eyed Peas ήταν στην κορυφή με δύο νούμερο ένα σινγκλ ο καθένας.  

Οι Black Eyed Peas κατέρριψαν το ρεκόρ για τις περισσότερες συνεχόμενες εβδομάδες στο νούμερο ένα (26  συνεχόμενες εβδομάδες στην κορυφή) με το "I Gotta Feeling" το μακροβιότερο νούμερο ένα σινγκλ του 2009 και της δεκαετίας του 2000 (δεκατέσσερις εβδομάδες), μαζί με το "We Belong Together" της Μαράια Κάρεϊ το 2005 και το πρώτο τους σινγκλ "Boom Boom Pow", το οποίο ήταν στην κορυφή του καταλόγου για δώδεκα εβδομάδες.  

Στα αξιοσημείωτα των τευχών του *Billboard* Hot 100 του 2009 περιλαμβάνονται το "My Life Would Suck Without You" της Κέλι Κλάρκσον, το οποίο κατέρριψε το ρεκόρ για το μεγαλύτερο άλμα στο νούμερο ένα, καθώς από το νούμερο 97 βρέθηκε στην κορυφή.  Το "3" » της Μπρίτνεϊ Σπίαρς έγινε το μόνο τραγούδι που δεν προέρχεται από καλλιτέχνη του «American Idol» που έκανε το ντεμπούτο του στο νούμερο ένα τη δεκαετία του 2000. 

## Κατάλογος
[εναλλ.=|μικρογραφία|256x256εσ| Το " [Just Dance " της ποπ τραγουδίστριας Lady Gaga με τον Κόλμπι Ο' Ντόνις και το "Poker Face" την έκανε την πρώτη καλλιτέχνιδα σε εννέα χρόνια (από την Κριστίνα Αγκιλέρα ), της οποίας τα δύο πρώτα συνεχόμενα σινγκλ ανέβηκαν στην κορυφή του τσαρτ.]]
[δεξιά|μικρογραφία|203x203εσ| Το "My Life Would Suck Without You" της [Κέλλυ Κλάρκσον|Κέλι Κλάρκσον πήγε από το 97 του καταλόγου στο νούμερο ένα, το μεγαλύτερο άλμα στην κορυφή στην ιστορία του Hot 100.]]
[δεξιά|μικρογραφία|379x379εσ| Το "3" της [Μπρίτνεϊ Σπίαρς έγινε το πρώτο τραγούδι σε τρία χρόνια που έκανε το ντεμπούτο του στο νούμερο ένα και το μοναδικό τραγούδι όχι από αστέρι του *American Idol* που έκανε ντεμπούτο στο νούμερο ένα κατά τη δεκαετία του 2000.]]
[δεξιά|μικρογραφία|213x213εσ| Το "Empire State of Mind" του ράπερ [Jay-Z με τη συμμετοχή της Αλίσια Κιζ πέτυχε το πρώτο νούμερο ένα σινγκλ ως βασικός καλλιτέχνης.]]

## Παραπομπές

## Επιπλέον πηγές
**[[Fred Bronson]]'s Billboard Book of Number 1 Hits, 5th Edition* ()
**Joel Whitburn Presents the Billboard Hot 100 Charts: The 2000s* ()
* Ιστορικό Αρχείο του Αμερικανικού Ραδιοφώνου σχεδόν όλων των περιοδικών *Billboard* μεταξύ 1920 και 2016

2009
Ξανθή Ικαρίας

Η **Ξανθή** είναι ημιορεινός οικισμός της Ικαρίας και της Περιφερειακής Ενότητας Ικαρίας, ο οποίος βρίσκεται στο κέντρο του νησιού και προς τα βόρεια παράλιά του. Είναι κτισμένος σε υψόμετρο 180 μέτρα σε απόσταση περίπου 2 χλμ. νότια από τον Εύδηλο. Ως ξεχωριστός οικισμός αναφέρεται επίσημα για πρώτη φορά το 1920 να προσαρτάται στην τότε κοινότητα Ευδήλου. Σύμφωνα με το Πρόγραμμα «Καλλικράτης» ανήκει στην κοινότητα Ευδήλου που υπάγεται στη δημοτική ενότητα Ευδήλου του Δήμου Ευδήλου και σύμφωνα με την απογραφή του 2011 απογράφησαν 29 κάτοικοι.

## Απογραφές πληθυσμού

## Παραπομπές


Κατηγορία:Δήμος Ικαρίας
Αργυρό Νερό Λασιθίου

Το **Αργυρό Νερό** είναι οικισμός της κοινότητας Έξω Ποτάμων του δήμου Αγίου Νικολάου και της τέως Επαρχίας Λασιθίου στην Περιφερειακή Ενότητα Λασιθίου της Κρήτης.

## Γεωγραφία
Το Αργυρό Νερό είναι ορεινός οικισμός στο Δ. ΒΔ. τμήμα του νομού Λασιθίου. Βρίσκεται στις νοτιοδυτικές κλιτύς της κορυφής «Μάχαιρα» (1.487) του όρους Σελένα και πάνω στην επαρχιακή οδό Νεαπόλεως-Οροπεδίου, σε μέσο σταθμικό υψόμετρο 900 (ο 3ος υψηλότερος οικισμός του νομού). Απέχει 27 χλμ. περίπου Δ. ΒΔ. του Αγίου Νικολάου.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 και προσαρτήθηκε στην κοινότητα Έξω Ποτάμων του νομού Λασιθίου. Με το ΦΕΚ 244Α - 04/12/1997 αποσπάστηκε από την κοινότητα Έξω Ποτάμων και προσαρτήθηκε στον δήμο Αγίου Νικολάου. 
## Γενικά στοιχεία
Η ονομασία του οικισμού δικαιολογεί την ύπαρξη άφθονων νερών που είναι άριστης ποιότητας. Παλαιότερα ο οικισμός λεγόταν και *Ανδρουλήδων* ή *Βλάχηδων* από τις οικογένειες που κατοικούσαν εκεί.
## Αξιοθέατα
*Η εκκλησία του Προφήτη Ηλία, νότια του οικισμού
*Οι ανεμόμυλοι Κατακαλού, νοτιοανατολικά του οικισμού
## Παραπομπές

## Πηγές
*Εγκυκλοπαίδεια Πάπυρος Λαρούς, 1963 (ΠΛ)
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*Google Earth
*eetaa.gr

Κατηγορία:Χωριά της περιφερειακής ενότητας Λασιθίου
Κατηγορία:Δήμος Αγίου Νικολάου
Αργυρόμυλος Λάρισας

Ο **Αργυρόμυλος** είναι οικισμός της τοπικής κοινότητας Λουτρού, της δημοτικής ενότητας (τέως δήμου) Κοιλάδας, του δήμου Λαρισαίων, της περιφερειακής ενότητας (τέως νομού) Λαρίσης, στην περιφέρεια Θεσσαλίας, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Λάρισας του νομού Λάρισας, στο γεωγραφικό διαμέρισμα Θεσσαλίας.
*Μέχρι το 1928 ο οικισμός ονομαζόταν *Καρλίγκα*.
## Γεωγραφία
Ο Αργυρόμυλος είναι πεδινός οικισμός στο δυτικό τμήμα του νομού Λαρίσης. Βρίσκεται στο δυτικό άκρο του λαρισινού κάμπου, κοντά στους πρόποδες της κορυφής «Τίτανος» (693 μέτρα) και δίπλα στα όρια με τον νομό Καρδίτσας, σε μέσο σταθμικό υψόμετρο 130 μέτρων. Απέχει 23 χιλιόμετρα περίπου νοτιοδυτικά της Λάρισας.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1883 ως *Καρλίγκα* και προσαρτήθηκε στον δήμο Κραννώνος του νομού Λαρίσης. Το 1912 προσαρτήθηκε στην κοινότητα Λουτρού και το 1928 μετονομάστηκε σε *Αργυρόμυλος*. Με το ΦΕΚ 244Α - 04/12/1997 αποσπάστηκε από την κοινότητα Λουτρού και προσαρτήθηκε στον δήμο Κοιλάδας. Με το ΦΕΚ 87Α - 07/06/2010 αποσπάστηκε από τον δήμο Κοιλάδας και προσαρτήθηκε στον δήμο Λαρισαίων.
## Αξιοθέατα
*Η εκκλησία των Αγίων Κωνσταντίνου και Ελένης στη βόρεια είσοδο του οικισμού.
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)
*Περιοδικό «Διακοπές», εκδ. Δ.Ο.Λ.,  2010
*Οργανισμός εκδόσεων «Ελλάδα», χάρτες (εκδ. Βαρελάς)
*Google Earth
*eetaa.gr

Κατηγορία:Δήμος Λαρισαίων
Κατηγορία:Χωριά της περιφερειακής ενότητας Λάρισας
Προεσπέρα Ικαρίας

Η **Προεσπέρα** ή **Πρόσπερα** είναι μικρός οικισμός της Ικαρίας και της Περιφερειακής Ενότητας Ικαρίας

## Γεωγραφικά - Ιστορικά
Η Προεσπέρα βρίσκεται στη δυτική Ικαρία, προς τα βόρεια παράλια του νησιού και είναι κτισμένη στις νότιες πλαγιές του βουνού Σχίζα σε υψόμετρο 309 μέτρα. Απέχει περίπου 20 χλμ. Δ.-ΝΔ. από τον Εύδηλο και 8 χλμ. ΝΔ. από τον Αρμενιστή. Στο χωριό υπάρχουν αρκετά παλιά σπίτια τα οποία διατηρούν στοιχεία της τοπικής αρχιτεκτονικής (η κλίση στην οροφή, ο ενσωματωμένος τοίχος της αυλής στο μπροστινό μέρος του σπιτιού, τα παραδοσιακά πατητήρια με τα πήλινα πιθάρια για την αποθήκευση του μουστού θαμμένου στη γη). Ως ξεχωριστός οικισμός αναφέρεται επίσημα για πρώτη φορά το 1918 με το ΦΕΚ 204Α - 21/09/1918 να προσαρτάται στην τότε κοινότητα Ραχών. Σύμφωνα με το Πρόγραμμα «Καλλικράτης» ανήκει στην κοινότητα Ραχών που υπάγεται στη δημοτική ενότητα Ραχών του Δήμου Ευδήλου και σύμφωνα με την απογραφή του 2011 απογράφησαν 19 κάτοικοι.

### Απογραφές πληθυσμού

## Παραπομπές


Κατηγορία:Δήμος Ικαρίας
Μαυριαννός Ικαρίας

Ως **Μαυριαννός** απογράφεται επίσημα από το 1991 η **Ιερά Μονή Ευαγγελισμού Μαυριάν(ν)ου** στην Ικαρία

## Γεωγραφικά - Ιστορικά στοιχεία
Η μονή βρίσκεται στη δυτική πλευρά του νησιού, προς τη θάλασσα σε υψόμετρο 67 μέτρα και απέχει περίπου 32 χλμ. Δ.-ΝΔ. από τον Εύδηλο ενώ είναι Δ.-ΝΔ. από τους Βρακάδες και Β.-ΒΑ. από το Άμαλο. Χρονολογείται στα τέλη του 18ου αιώνα και πιθανολογείται ότι προϋπήρχε αρχαίος οικισμός ή ναός λόγω των αρχαίων αρχιτεκτονικών μελών που έχουν βρεθεί (βάση μαρμάρινου κίονος, μαρμάρινα και πήλινα τεμάχια). Το τέμπλο του καθολικού έχει χρονολογία 1820, ενώ στην εικόνα της Παναγιάς υπάρχει η επιγραφή *“Υπεραγία Θεοτόκος φυλάξου του δούλου ταυ Θεού Παύλου και φυλάξου αυτού υπό την σκέπη σου. 1821 Απριλίου 15.”*

Ως ξεχωριστός οικισμός αναφέρεται επίσημα για πρώτη φορά το 1991 να απογράφεται στην τότε κοινότητα Ραχών. Σύμφωνα με το Πρόγραμμα «Καλλικράτης» ανήκει στην κοινότητα Ραχών που υπάγεται στη δημοτική ενότητα Ραχών του Δήμου Ευδήλου και σύμφωνα με την απογραφή του 2011 απογράφησαν 7 μοναχοί/ές.

### Απογραφές πληθυσμού

## Εξωτερικοί σύνδεσμοι

* Εκκλησιαστική Επιτροπή της Ιεράς Μονής Ευαγγελισμού Μαυριάνου Ικαρίας από τον ιστότοπο https://www.snf.org/

## Παραπομπές


Κατηγορία:Δήμος Ικαρίας
Τσακάδες Ικαρίας

Οι **Τσακάδες** είναι μικρός οικισμός της Ικαρίας και της Περιφερειακής Ενότητας Ικαρίας, ο οποίος βρίσκεται προς δυτικό τμήμα του νησιού και τα βόρεια παράλιά του. Είναι κτισμένος σε υψόμετρο 66 μέτρα σε απόσταση περίπου 19 χλμ. δυτικά από τον Εύδηλο, ανάμεσα στις Κάτω Ράχες (Β.-ΒΑ.) και τα Προεσπέρα (Ν.-ΝΔ). Ως ξεχωριστός οικισμός αναφέρεται επίσημα για πρώτη φορά το 1991 να απογράφεται στην τότε κοινότητα Ραχών. Σύμφωνα με το Πρόγραμμα «Καλλικράτης» ανήκει στην κοινότητα Ραχών που υπάγεται στη δημοτική ενότητα Ραχών του Δήμου Ευδήλου και σύμφωνα με την απογραφή του 2011 απογράφησαν 29  κάτοικοι

## Απογραφές πληθυσμού

## Παραπομπές


Κατηγορία:Δήμος Ικαρίας
Κοινό των Μακεδόνων

[μικρογραφία|Νόμισμα της [Μακεδονία (αρχαίο βασίλειο)|Μακεδονικής Συμπολιτείας στο Νομισματικό Μουσείο Αθηνών]]
Το **Κοινόν των Μακεδόνων** () ήταν συνομοσπονδιακά οργανωμένη συμπολιτεία (δηλαδή, ένα αρχαίο ελληνικό περιφερειακό κράτος ή *[[Συμπολιτεία|κοινόν]]*) αποτελούμενο από όλες τις μακεδονικές κοινότητες ενωμένες γύρω από έναν μονάρχη. Μπορεί να παραλληλιστεί από το Κοινόν των Μολοσσών, αλλά φαίνεται ότι το μακεδονικό *κοινό* είχε πολύ μικρότερη δύναμη από αυτό των Μολοσσών. Πρωτεύουσα ή έδρα του Μακεδονικού *κοινού* ήταν η Βέροια.

## Ιστορία
Τόσο νομισματικά όσο και επιγραφικά στοιχεία πιστοποιούν την ύπαρξη του Μακεδονικού *κοινού* πριν και μετά τη ρωμαϊκή κατάκτηση της Μακεδονίας. Η νομισματοκοπία στο όνομα των Μακεδόνων (δηλαδή, ΜΑΚΕΔΟΝΩΝ) ήταν σε συνεχή παραγωγή από τη βασιλεία του Φιλίππου Ε' (π. 238–179 π.Χ.) και του Περσέα (π. 212–166 π.Χ.) μέχρι και τη Ρωμαϊκή περίοδο. Αναδιοργανώθηκε υπό την πρώιμη Ρωμαϊκή Αυτοκρατορία και μετατράπηκε σε θεσμό που σχετίζεται με την αυτοκρατορική λατρεία, όπως συνέβη σε όλα τα *κοινά* της περιόδου.

Το *κοινόν*, που διοικούνταν από μέλη της τοπικής ελίτ, διοργάνωνε και χρηματοδοτούσε αγώνες και εκδηλώσεις και λάμβανε τη ρωμαϊκή υπηκοότητα. Χρησιμοποιώντας παραδοσιακά εθνοτικά σύμβολα που απεικονίζονται στα νομίσματά του, όπως η μακεδονική ασπίδα και ο φτερωτός κεραυνός, το *κοινό*ν διατήρησε την αίσθηση της ελληνικής/μακεδονικής αστικής ταυτότητας στην επαρχία μέχρι τα τέλη του 2ου αιώνα μ.Χ. Η τελευταία βεβαίωση ατόμου που προσδιορίζεται ως Μακεδόνας χρονολογείται στις αρχές του 4ου αιώνα μ.Χ.

## Παραπομπές


## Πηγές

* 
* 
* 
*  
* 

## Εξωτερικοί σύνδεσμοι
* 

Κατηγορία:Διοίκηση του Μακεδονικού Βασιλείου
Κατηγορία:Μακεδονικό Βασίλειο υπό τη Δυναστεία των Αντιγονιδών
Κατηγορία:Διοίκηση της Ρωμαϊκής Μακεδονίας
Κατηγορία:Ομοσπονδιακά κράτη αρχαίας ελληνικής ιστορίας
Italexit (πολιτικό κόμμα)

Το **Ιταλέξιτ**, (), είναι ευρωσκεπτικιστικό Ιταλικό πολιτικό κόμμα. Ιδρυτής και πρόεδρος του κόμματος είναι ο Τζανλουίτζι Παραγκόνε, Ιταλός βουλευτής και πρώην δημοσιογράφος.

Ο Παραγκόνε δημιούργησε το κίνημα επηρεασμένος από τον Νάιτζελ Φάρατζ στην Βρετανία, έχοντας ως στόχο την αποχώρηση της Ιταλίας από την Ευρωπαϊκή Ένωση.

## Ιστορικό
Τον Ιανουάριο του 2020 ο τότε βουλευτής του Κινήματος 5 Αστέρων Τζανλουίτζι Παραγκόνε, πρώην δημοσιογράφος γνωστός για τις λαϊκιστικές και ευρωσκεπτικιστικές θέσεις, απεχώρησε από το κόμμα του, με αφορμή τη συγκυβέρνηση σε συνεργασία με το φίλο-ευρωπαϊκό Δημοκρατικό Κόμμα..

Τους επόμενους μήνες, δημοσιεύματα ανέφεραν ότι επρόκειτο να δημιουργηθεί ένα κίνημα, του οποίου αρχηγός θα ήταν ο ίδιος ο Παραγκόνε. Τον Ιούλιο του 2020 ο Παραγκόνε συναντήθηκε με διάφορες προσωπικότητες, όπως ο Νάιτζελ Φάρατζ, ανακοίνωσε την ίδρυση του κινήματος και συζητήθηκε ο στόχος του, δηλαδή η αποχώρηση της χώρας του από την Ε.Ε.. Το 2021, δύο βουλευτές του Κινήματος 5 Αστέρων Κάρλο Μαρτέλι και Μάριο Γκαρούζο και δύο της Λέγκα, εντάχθηκαν στο κίνημα το 2021

Το κόμμα συνεχίζει την πορεία του, με εκλογικά αποτελέσματα σε δημοτικές εκλογές που κυμαίνονται από 0,5% έως 3%, ενώ σε δημοσκοπήσεις για τις επόμενες Ιταλικές εκλογές το κόμμα φτάνει έως και το 4%.

## Ιδεολογία
Το κόμμα χαρακτηρίζεται λαϊκιστικό και σύμφωνα με το μανιφέστο του, έχει ως κύριες ιδεολογίες του τον ευρωσκεπτικισμό, τον κυριαρχισμό, ενώ σε εμπορικό και οικονομικό τομέα, υπερασπίζεται την εθνική οικονομία (με μια πολιτική που μπορεί να χαρακτηριστεί και ως «μερκαντιλιστική») και την καμπάνια "*Made in Italy*". Σύμφωνα με το κόμμα, η πολιτική θέση ορίζεται ως  συγκριτική, υπερβαίνοντας τον άξονα αριστερά-δεξιά. Η μεγαλύτερη εμφαση πάντως δίνεται στα οφέλη μιας πιθανής εξόδου της Ιταλίας από την Ευρωπαϊκή Ένωση που είναι και ο στόχος του κινήματος.

Το κόμμα άσκησε σφοδρή κριτική στις πολιτικές της κυβερνήσεως του Μάριο Ντράγκι κατά τη διάρκεια της πανδημίας του COVID-19. Το κόμμα ήταν σε πλήρη αντίθεση με το πιστοποιητικό που ήταν απαραίτητο για τα ταξίδια εντός Ε.Ε., για την εργασία, και γενικά με πολλές από τις απαγορεύσεις που επιβλήθηκαν, ενώ ο Παραγκόνε χαρακτήρισε το green pass ως «μη αποδεκτή διαταγή».

## Παραπομπές


Κατηγορία:Ιταλικά πολιτικά κόμματα
Κατηγορία:Ευρωσκεπτικιστικά κόμματα στην Ιταλία
Κοινότητα Τζερμιάδου

Η **Κοινότητα Τζερμιάδου** είναι κοινότητα του Δήμου Οροπεδίου Λασιθίου και της τέως Επαρχίας Λασιθίου  στην Περιφερειακή Ενότητα Λασιθίου της Κρήτης.

Συστάθηκε το 1925 με το ΦΕΚ 27Α - 31/01/1925 με έδρα τον οικισμό Τζερμιάδες.

Σήμερα περιλαμβάνει μόνον την έδρα της.

## Πληθυσμός

## Κοινοτάρχες Τζερμιάδου
μικρογραφία|441x441px|Η κοινότητα σε σχέση με τον δήμο.
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της κοινότητας:

## Παραπομπές


Τζερμιαδο
Κατηγορία:Επαρχία Λασιθίου
Κοινότητα Λαγού

Η **Κοινότητα Λαγού** είναι κοινότητα του Δήμου Οροπεδίου Λασιθίου και της τέως Επαρχίας Λασιθίου στην Περιφερειακή Ενότητα Λασιθίου της Κρήτης.

Συστάθηκε το 1948 με το ΦΕΚ 4Α - 16/01/1928 με την απόσπαση του οικισμού Λαγού από την κοινότητα Τζερμιάδου και τον ορισμό του ως έδρα της κοινότητας. Εκτός από την έδρα της, η κοινότητα περιλαμβάνει και το Πινακιανό.

## Πληθυσμός

## Κοινοτάρχες Λαγού
μικρογραφία|350x350εσ|Με έντονο κόκκινο χρώμα φαίνεται η κοινότητα Λαγού.
Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της κοινότητας:

## Παραπομπές


Λαγου
Κατηγορία:Επαρχία Λασιθίου
Άρδακτος Αμαρίου Ρεθύμνης

*Για τον οικισμό στον νομό Ρεθύμνης με το ίδιο όνομα δείτε: [[Άρδακτος Λάμπης Ρεθύμνου]]*

Ο **Άρδακτος** είναι οικισμός της Κοινότητας Λοχριάς, της δημοτικής ενότητας (τέως δήμου) Κουρητών, του δήμου Αμαρίου, της περιφερειακής ενότητας (τέως νομού) Ρεθύμνης, στην περιφέρεια Κρήτης, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Αμαρίου του νομού Ρεθύμνης, στο γεωγραφικό διαμέρισμα Κρήτης.
## Γεωγραφικά στοιχεία
Ο Άρδακτος είναι ορεινός οικισμός στο απώτατο νοτιοανατολικό τμήμα του νομού Ρεθύμνης, ακριβώς πάνω στα όρια με τον νομό Ηρακλείου. Βρίσκεται στις νότιες πλαγιές της κορυφής «Βίγλα» (957 μ.) του Ψηλορείτη, πάνω στην επαρχιακή οδό Αγίας Φωτεινής-Λοχριάς και σε μέσο σταθμικό υψόμετρο 580 μέτρα. Απέχει 57 χιλιόμετρα περίπου νοτιοανατολικά του Ρεθύμνου.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 και προσαρτήθηκε στην κοινότητα Πλατάνου του νομού Ρεθύμνης. Το 1927 προσαρτήθηκε στην κοινότητα Λοχριάς. Με το ΦΕΚ 244Α - 04/12/1997 αποσπάστηκε από την κοινότητα Λοχριάς και προσαρτήθηκε στον δήμο Κουρητών.  Με το ΦΕΚ 87Α - 07/06/2010 αποσπάστηκε από τον δήμο Κουρητών και προσαρτήθηκε στον δήμο Αμαρίου.
## Ιστορικά και γενικά στοιχεία
Ο Άρδακτος είναι ένα από τα χωριά της επονομαζομένης «Αμπαδίας». Στην περιοχή της κατοικούσαν επί τουρκοκρατίας αιμοβόροι Τούρκοι (με καταγωγή από Σαρακηνούς) οι λεγόμενοι «Αμπαδιώτες». Έτσι, επικράτησε στην κρητική διάλεκτο η λέξη «Αμπαδιώτης» να σημαίνει τον ατίθασο. Ο Άρδακτος φαίνεται να κατοικείται από τη βυζαντινή περίοδο (11ο-12ο αιώνα), όπως μαρτυρεί η μοναδική εκκλησία της Ζωοδόχου Πηγής, ενώ αναφέρεται για πρώτη φορά στην απογραφή του 1853 με 147 κατοίκους.
Ο οικισμός οφείλει την ονομασία του, πιθανόν, σ’ ένα ξύλινο αδράχτι που κατασκεύασε ένας κάτοικός του και χρησιμοποιήθηκε στο αλετρογουδιό (φάμπρικα) της Λοχριάς. Σύμφωνα μ’ άλλην εκδοχή οφειλόταν στον αρδακτύλινα, ποώδες φυτό που αφθονεί στην περιοχή.
## Αξιοθέατα
*Η εκκλησία της Ζωοδόχου Πηγής
## Παραπομπές

## Πηγές
* Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
* Εγκυκλοπαίδεια Πάπυρος Λαρούς, εκδ. 1963 (ΠΛ)
* Οργανισμός εκδόσεων «Ελλάδα», χάρτες (εκδ. Βαρελάς)
* Περιοδικό «Διακοπές», εκδ. Δ.Ο.Λ.,  2010
* eetaa.gr
## Εξωτερικοί σύνδεσμοι
*https://ellinismos.gr/istoria-ellinismoy/topikes-istories/ardaktos-lochrias-amarioy/
*https://www.rethemnosnews.gr/apopseis/665172_ardaktos-amarioy

Κατηγορία:Δήμος Αμαρίου
Κατηγορία:Χωριά της περιφερειακής ενότητας Ρεθύμνης
Κοινότητα Μέσα Λασιθίου

Η **Κοινότητα Μέσα Λασιθίου** είναι κοινότητα του Δήμου Οροπεδίου Λασιθίου και της τέως Επαρχίας Λασιθίου στην Περιφερειακή Ενότητα Λασιθίου της Κρήτης.

Εκτός από την ομώνυμη έδρα της, η κοινότητα περιλαμβάνει και τους οικισμούς Μέσα Λασιθάκι, Νικηφόρηδων και Σμαλιανό.

## Πληθυσμός

## Κοινοτάρχες Μέσα Λασιθίου

μικρογραφία|303x303εσ|Η κοινότητα σε σχάση με τον δήμο.
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητας:

## Παραπομπές


Μεσα
Κατηγορία:Επαρχία Λασιθίου
Κάμπος Φραντάτου Ικαρίας

Ο **Κάμπος** ή Κάμπος Φραντάτου είναι οικισμός της Ικαρίας και της Περιφερειακής Ενότητας Ικαρίας.

## Γεωγραφικά - Ιστορικά στοιχεία
Ο Κάμπος βρίσκεται στο κεντρικό τμήμα του νησιού και στα βόρεια παράλιά του σε απόσταση περίπου 33 χλμ. (οδηγικά) από τον Άγιο Κήρυκο και 2 χλμ. δυτικά από τον Εύδηλο. Το χωριό είναι κτισμένο σε υψόμετρο 43 μέτρα, σε μικρή εύφορη πεδιάδα με πολλά νερά ενώ στην περιοχή του βρίσκονται τα ερείπια της αρχαίας πρωτεύουσας του νησιού, Οινόη. Η παραλία του είναι μια από τις μεγαλύτερες τоυ νησιoύ, αμμώδης και με σχετιкά ρηχά νερά.

Ο αρχαιολογικός χώρος είναι στην ανατολική του άκρη με πυρήνα του το Ωδείο, το υστερορρωμαϊκό υδραγωγείο και ένα πρωτοβυζαντινό κοσμικό κτίριο με το όνομα "Παλάτια". Σε νεοκλασικό κτήριο που οικοδομήθηκε το 1939 με εθελοντική εργασία κατοίκων του Κάμπου και οικονομική συνδρομή Ικαρίων από την Αμερική και την Αυστραλία στεγάζονται ευρήματα από τη βόρεια Ικαρία.

## Διοικητικά - Πληθυσμιακά στοιχεία
Μετά την ενσωμάτωση της Ικαρίας με την Ελλάδα αναφέρεται επίσημα το 1918 στο ΦΕΚ 204Α - 21/09/1918 να προσαρτάται στην τότε κοινότητα Φραντάτου. Σύμφωνα με το Πρόγραμμα «Καλλικράτης» ανήκει στην κοινότητα Φραντάτου που υπάγεται στη δημοτική ενότητα Ευδήλου του Δήμου Ευδήλου και σύμφωνα με την απογραφή του 2011 κατοικούν 223 κάτοικοι.

### Απογραφές πληθυσμού

## Εξωτερικοί σύνδεσμοι

* Κάμπος Ικαρίας από τον ιστότοπο https://www.visitikaria.gr/

## Παραπομπές


Κατηγορία:Δήμος Ικαρίας
Κατηγορία:Χωριά της περιφερειακής ενότητας Ικαρίας
The Night Flight Orchestra

**The Night Flight Orchestra** είναι Σουηδικό χαρντ ροκ μουσικό συγκρότημα, το οποίο ιδρύθηκε το 2007. Αποτελείται από τους Μπιορν Στριντ (φωνητικά), Ντέιβιντ Άντερσον (κιθάρα), Σάρλι Ντ'Άντζελο (μπάσο), Γιόνας Σελσμέκ (ντραμς), Σεμπάστιαν Φορσλούντ (κρουστά), Άννα-Μία Μποντέ και Άννα Μπριγκόρντ (δεύτερες φωνές) και ο Γιον Λονμίρ στα πλήκτρα.

Έχουν κυκλοφορήσει 6 άλμπουμ ως τώρα, έχουν αποσπάσει καλές κριτικές και έχουν προταθεί δύο φορές για Σουηδικά βραβεία Γκράμι. Το πρώτο άλμπουμ τους κυκλοφόρησε το 2012 με τίτλο *Internal Affairs*.

## Μέλη του συγκροτήματος

### Σήμερα

* Μπιορν Στριντ – φωνητικά (2007 - σήμερα)
* Ντέιβιντ Άντερσον – κιθάρα (2007 - σήμερα)
* Σάρλι Ντ'Άντζελο – μπάσο (2007 - σήμερα)
* Γιόνας Σελσμπέκ – ντραμς (2007 - σήμερα)
* Σεμπάστιαν Φορσλούντ – κόνγκα, κρουστά, κιθάρα (2014 - σήμερα)
* Άννα-Μία Μποντέ – δεύτερη φωνή (2017 - σήμερα)
* Άννα Μπριγκόρντ – δεύτερη φωνή (2017 - σήμερα)
* Γιον Λονμίρ – πλήκτρα (2020 - σήμερα)

#### Πρώην μέλη

* Ρίτσαρντ Λάρσον – πλήκτρα (2007 - 2020)

## Δισκογραφία

### Άλμπουμ
* *Internal Affairs* (2012)
* *Skyline Whispers* (2015)
* *Amber Galactic* (2017)
* *Sometimes the World Ain't Enough* (2018)
* *Aeromantic* (2020)
* *Aeromantic II* (2021)

### Σινγκλ

* *Satellite (2019)*
* *Cabin Pressure Drops (2019)*
* *Impossible (2020)*
* *Paper Moon (2020)*
* *White Jeans (2021)*
* *Burn for Me (2021)*

## Παραπομπές


Κατηγορία:Hard rock συγκροτήματα
Κατηγορία:Σουηδικά progressive rock συγκροτήματα
Λομβαρδάδες Ικαρίας

Οι **Λομβαρδάδες** είναι μικρός οικισμός της Ικαρίας και της Περιφερειακής Ενότητας Ικαρίας.

## Γεωγραφικά - Ιστορικά
Οι Λομβαρδάδες βρίσκονται προς τα βόρεια παράλια του νησιού και είναι κτισμένοι σε υψόμετρο 220 μέτρα. Απέχουν περίπου 12 χλμ. Δ. από τον Εύδηλο και 3 χλμ. ΝΔ. από τον Αρμενιστή. Ως ξεχωριστός οικισμός αναφέρεται επίσημα για πρώτη φορά το 1981 να προσαρτόνται στην τότε κοινότητα Αγίου Πολυκάρπου. Σύμφωνα με το Πρόγραμμα «Καλλικράτης» ανήκει στην κοινότητα Αγίου Πολυκάρπου που υπάγεται στη δημοτική ενότητα Ραχών του Δήμου Ευδήλου και σύμφωνα με την απογραφή του 2011 απογράφησαν 27 κάτοικοι.

### Απογραφές πληθυσμού

## Παραπομπές


Κατηγορία:Δήμος Ικαρίας
Κατηγορία:Χωριά της περιφερειακής ενότητας Ικαρίας
Καταφύγι Ικαρίας

Το **Καταφύγι** ή **Καταφύγιο**, **Καταφύδι** για τους ντόπιους, είναι οικισμός της Ικαρίας και της Περιφερειακής Ενότητας Ικαρίας.

## Γεωγραφικά - ιστορικά στοιχεία
Το Καταφύγι βρίσκεται στις βορειοανατολικές πλαγιές του βουνού Αθέρας σε υψόμετρο 400 μέτρα. Απέχει περίπου 7 χλμ. Β.-ΒΑ. από τον Άγιο Κήρυκο. Αξιοθέατα θεωρούνται οι εκκλησίες του Αγίου Δημητρίου και της Αγίας Τριάδος στο κέντρο του χωριού.

Στην περιοχή σώζονται αρχαία οικιστικά λείψανα και λείψανα ακρόπολης, τα  οποία χρονολογούνται από τη νεολιθική περίοδο. Πιθανολογείται ότι η περιοχή αποτελούσε το διοικητικό κέντρο των αρχαίων Θερμών που γνώρισαν μεγάλη ακμή λόγω της εντατικής εκμετάλλευσης των ιαματικών λουτρών της και οι κάτοικοι πήραν το όνομα ‘Ασκληπιείς’ κατά τον 3ο αιώνα, εφ’ όσον βρίσκονται υπό την προστασία του θεού της ιατρικής Ασκληπιού. Έχει βρεθεί επιτύμβιο ή αναθηματικό ανάγλυφο, έργο του γλύπτη Πλάτθι από την Πάρο, το οποίο εκτίθεται στο Αρχαιολογικό Μουσείο Αγίου Κηρύκου και χρονολογείται γύρω στο 475 - 450 π.Χ. Παριστάνει "*μια επιβλητική γυναίκα που κάθεται σε θρόνο κρατώντας ένα μωρό στην αγκαλιά της. Ένα όρθιο νεαρό αγόρι ακουμπά στα γόνατα της, ένα μικρότερο αγόρι πλησιάζει περπατώντας στα τέσσερα και δύο όρθιοι άνδρες παρακολουθούν τη σκηνή χειρονομώντας"*.

## Διοικητικά - πληθυσμιακά στοιχεία
Ως ξεχωριστός οικισμός αναφέρεται επίσημα για πρώτη φορά το 1918 με το ΦΕΚ 204Α - 21/09/1918 να ορίζεται έδρα στην τότε κοινότητα Καταφυγίου. Σύμφωνα με το Πρόγραμμα «Καλλικράτης» ανήκει στην κοινότητα Αγίου Κηρύκου που υπάγεται στη δημοτική ενότητα Αγίου Κηρύκου του Δήμου Ικαρίας και σύμφωνα με την απογραφή του 2011 απογράφησαν 62 κάτοικοι.

### Απογραφές πληθυσμού

## Εξωτερικοί σύνδεσμοι

* Καταφύγι Ικαρίας | Ikaria Katafygi στο https://www.youtube.com/
* Η εμπειρία του χωριού Καταφύγι στην Ικαρία από τον ιστότοπο https://etreserasmus.eu/
* Η στήλη του Καταφυγίου από τον ιστότοπο https://www.avgi.gr/

## Παραπομπές


Κατηγορία:Δήμος Ικαρίας
Φερντινάν Κενισσέ

Ο **Φερντινάν Ζυλ Κενισσέ** (*Ferdinand Jules Quénisset*), (Παρίσι, 1872 – Ζυβιζί-συρ-Ορζ, 1951) ήταν Γάλλος αστρονόμος και αστροφωτογράφος.

## Βιογραφία
Ο **Φερντινάν Κενισσέ** γεννήθηκε στο Παρίσι την 8 Αυγούστου 1872 και απεβίωσε στο Ζυβιζί-συρ-Ορζ την 8 Απριλίου 1951. Ήταν Γάλλος αστρονόμος που ειδικεύτηκε στην αστροφωτογραφία.

Δεν είναι ευρύτερα γνωστός, καθώς ελάχιστα έχουν γραφεί για αυτόν και το έργο του και διότι έζησε υπό τη σκιά του φημισμένου αστρονόμου Καμίγ Φλαμμαριόν. Έχει μάλιστα χαρακτηρισθεί ως *πιστός συνεργάτης*, *βοηθός*, *εκπρόσωπος*, *ακούραστη δεξιά χειρ*, *ακόλουθος*, *διάδοχος*, *πιστότατος μαθητής και συνεργάτης* ή απλώς *φίλος* του Φλαμμαριόν.

Εργάστηκε ως παρατηρητής με τον Καμίγ Φλαμμαριόν στο Αστεροσκοπείο Ζυβιζί-συρ-Ορζ της Γαλλίας, από το 1906 έως το 1951, όπου είχε ήδη προηγουμένως εργαστεί από το 1892 έως το 1893. Προκάτοχος της θέσης του ήταν ο διάσημος Έλληνας αστρονόμος Ευγένιος Αντωνιάδης, ο οποίος επέστρεψε στη γενέτειρα χώρα του, Ελλάδα, το 1902 για να παντρευτεί και το 1908 επέστρεψε στη Γαλλία για να εργαστεί στο Αστεροσκοπείο των Παρισίων.

Ο Κενισσέ έκανε πολλές παρατηρήσεις και τράβηξε πολλές φωτογραφίες της Σελήνης και των πλανητών Αφροδίτη, Άρη, Δία. Ανακάλυψε τους κομήτες C/1893 N1 και C/1911 S2.

Μετά τον θάνατό του, το 1973, η Διεθνής Αστρονομική Ένωση αποφάσισε την ονοματοθέτηση ενός κρατήρα του Άρη με το επώνυμό του, γνωστού ως Κενισσέ.

## Παραπομπές

## Βιβλιογραφία
James S. Curlin, *Ferdinand Quénisset: Pioneering Astrophotographer*, Παρίσι, 2022. ISBN 978-2-9576244-0-9

## Εξωτερικοί σύνδεσμοι
* Astronomes de Juvisy 

Κατηγορία:Γάλλοι αστρονόμοι
Κυπαρίσσι Αρεθούσης Ικαρίας

Το **Κυπαρίσσι Αρεθούσης** είναι μικρός οικισμός της Αρεθούσας στην Ικαρία, ο οποίος βρίσκεται στα δυτικά της και απέχει περίπου 8 χλμ. (οδηγικά) ΝΑ. από τον Εύδηλο (μέσω Φοίνικα). Αναφέρεται επίσημα ως ξεχωριστός οικισμός για πρώτη φορά το 1981 να απογράφεται στην κοινότητα Αρεθούσης στην οποία ανήκει σύμφωνα με το Πρόγραμμα «Καλλικράτης» μαζί την Αρεθούσα την Πέρα Αρεθούσα και τον Φοίνικα ενώ σύμφωνα με την απογραφή του 2011 απογράφησαν 14 κάτοικοι.

## Δημογραφία

## Σημείωση
Στα βορειοδυτικά και προς τον Εύδηλο υπάρχει ο οικισμός Κυπαρίσσι.

## Παραπομπές


Κατηγορία:Δήμος Ικαρίας